kardosdrur/scandi-wiki huggingface dataset:
Delaunay (månekrater)

Delaunay er et nedslagskrater på Månen. Det befinder sig på Månens forside og er opkaldt efter den franske astronom Charles E. Delaunay (1816 – 1872).

Navnet blev officielt tildelt af den Internationale Astronomiske Union (IAU) i 1935.

Omgivelser 
Delaunaykrateret ligger mellem La Caillekrateret mod sydvest og Fayekrateret mod nordøst. Begge disse kratere grænser til den ydre rand i Delaunay. Længere mod nordvest ligger det fremtrædende Arzachelkrater.

Karakteristika 
Krater er irregulært, og der udgår en indre højderyg fra den nordøstlige side. Den deler næsten krateret i to halvdele og giver det et hjerteformet udseende. Højderyggen bliver tyndere, hvor den nærmer sig den sydvestlige rand, hvilket får den til at ligne en krum hugtand. Den ydre kraterrand er lige så uregelmæssig, og den ujævne indre væg varierer stærkt i bredde. Den sydlige rand er specielt hårdt ramt og beskadiget af senere nedslag, hvoraf "La Caille E" trænger ind i kraterets indre.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Delaunaykrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Delisle (månekrater)

Delisle er et nedslagskrater på Månen. Det befinder sig på Månens forside i den vestlige del af Mare Imbrium og er opkaldt efter den franske astronom Joseph N. Delisle (1688 – 1768).

Navnet blev officielt tildelt af den Internationale Astronomiske Union (IAU) i 1935. 

I nogle kilder omtales dette krater under navnet "De l'Isle".

Omgivelser 
Delislekrateret ligger nord for Diophantuskrateret og lige nordvest for højderyggen Mons Delisle. Mellem Delisle og Diophantus løber den bugtede rille Rima Diophantus med en diameter på 150 km. Mod nordøst ligger rillen Rima Delisle, som er navngivet efter dette krater.

Karakteristika 
Randen i Delislekrateret er af noget polygonal form, og krateret har en lav central høj i kraterbunden. Der er sket lidt nedskridning langs den indre væg, men alt i alt er randen stadig forholdsvis ny med få tegn på betydeligt slid. Den ydre rand er omgivet af et lille voldområde med bakket terræn.

Rima Delisle 
Denne bugtede rille har centrum i de selenografiske koordinater 31,0° N, 32,0° V. Den dækker en største diameter på 60 km. Tre små kratere, som findes i nærheden af denne landskabsformation har fået egne navne af IAU. Det drejer sig om følgende:

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Delislekrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Dellinger (månekrater)

Dellinger er et nedslagskrater på Månen. Det befinder sig på Månens bagside og er opkaldt efter den amerikanske fysiker John H. Dellinger (1886 – 1962).

Navnet blev officielt tildelt af den Internationale Astronomiske Union (IAU) i 1970.

Omgivelser 
Dellingerkrateret er forbundet med den sydlige rand af Pannekoekkrateret. Mod sydøst ligger Marconikrateret og mod sydvest ligger Chauvenetkrateret.

Karakteristika 
Den ydre rand i dette krater er eroderet visse steder, herunder en udadgående bule langs den sydlige rand og ellers særligt i den nordlige halvdel. Et par små kratere ligger i den nordvestlige del af kraterbunden.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Dellingerkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Delmotte (månekrater)

Delmotte er et nedslagskrater på Månen. Det befinder sig på den nordøstlige del af Månens forside nord for Mare Crisium, hvor det ses i perspektivisk forkortning fra Jorden, men ikke så meget, at dets indre detaljer ikke kan ses. Det er opkaldt efter den franske astronom Gabriel Delmotte (1876 – 1950).

Navnet blev officielt tildelt af den Internationale Astronomiske Union (IAU) i 1935.

Omgivelser 
Delmottekrateret ligger lige øst for det meget større Cleomedeskrater.

Karakteristika 
Kraterranden er stort set cirkulær med en kant, der er skarp og ganske lidt kantet samt en tynd indre væg. Randens nordvestlige side har en lineær kløft, som løber mod nordøst. Kraterbunden er forholdsvis jævn, og der er nogle steder med lysere albedo, hvoraf de mest tydelige ligger nær den nordlige indre kratervæg.

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Delporte (månekrater)

Delporte er et nedslagskrater på Månen. Det befinder sig på Månens bagside og er opkaldt efter den belgiske astronom Eugène J. Delporte (1882 – 1955).

Navnet blev officielt tildelt af den Internationale Astronomiske Union (IAU) i 1970.

Omgivelser 
Delportekrateret ligger over dele af den nordvestlige rand af den enorme bjergomgivne slette Fermi, og Litkekrateret er næste forbundet med dets sydøstlige rand.

Karakteristika 
Kraterranden er kun ubetydeligt slidt, skønt den ikke er helt cirkulær og har en noget ujævn kant. Der løber en hylde langs den nordlige indre kratervæg. I kraterets midte er der en central højderyg, som løber nord på.

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Deluc (månekrater)

Deluc er et nedslagskrater på Månen. Det befinder sig i det forrevne sydlige højland på Månens forside og er opkaldt efter den schweiziske geolog og fysiker Jean-André Deluc (1727 – 1817).

Navnet blev officielt tildelt af den Internationale Astronomiske Union (IAU) i 1935.

Omgivelser 
Deluckrateret ligger syd-sydøst for Maginuskrateret og den enorme bjergomgivne slette Clavius. Stik øst for Deluc ligger det noget større Liliuskrater.

Karakteristika 
Krateret er dateret til at være dannet før Nedre Imbrian, en periode, som under et også betegnes præ-imbrian, og som varede fra for 4,55 til 3,85 milliarder år siden.

Det er et forholdsvis nedslidt krater, hvor satellitkrateret "Deluc H" er trængt ind i den nordøstlige rand. En trekantet bunke af materiale dækker kraterbunden fra randen af dette indtrængende krater til nær kraterets midte. Småkrateret "Deluc T" er forbundet med den sydlige ydre rand af Deluc og slutter sig til det lille "Deluc D" mod syd.

Resten af kraterranden er ikke helt cirkulær, men har en let udadgående bule mod nordvest. Kraterbunden er slidt og jævnet ud af senere små nedslag, selv om kanten stadig er tydligt aftegnet. Der er et småkrater i bundens nordøstlige del, men det meste af bunden er jævn og kun mærket af små nedslag.

 Satellitkratere 
De kratere, som kaldes satellitter'', er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Deluckrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Dembowski (månekrater)

Dembowski er et nedslagskrater på Månen. Det befinder sig sydøst for Sinus Medii på Månens forside og er opkaldt efter den italienske astronom Ercole Dembowski (1815 – 1881).

Navnet blev officielt tildelt af den Internationale Astronomiske Union (IAU) i 1935.

Omgivelser 
Øst for Dembowskikrateret ligger Agrippa- og Godinkraterne, og mod sydvest ligger Rhaeticuskrateret.

Karakteristika 
Bunden af Dembowski er dækket af en lavastrøm, som har udslettet den østlige halvdel af kraterets rand og kun efterladt en lille forhøjning i overfladen, hvor den ydre væg engang lå. Den tilbageværende vestlige halvdel af randen er af polygonal form, og de to ender er nedbrudt og danner forhøjninger i overfladen. Strømmen af basaltisk lava ser ud til at have nået krateret gennem en uregelmæssig kanal, som løber i sydlig retning fra Sinus Medii.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Dembowskikrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Democritus (månekrater)

Democritus er et nedslagskrater på Månen. Det befinder sig på den nordlige halvkugle på Månens bagside, lige nord for Mare Frigoris, og det er opkaldt efter den græske astronom og filosof Demokrit (ca. 460 f.Kr. – ca. 360 f.kr.)

Navnet blev officielt tildelt af den Internationale Astronomiske Union (IAU) i 1935.

Omgivelser 
Democrituskrateret ligger lige nord for det lavaoversvømmede Gärtnerkrater, som danner en bugt i månemaret. Direkte mod nord ligger Arnoldkrateret, et andet oversvømmet krater.

Karakteristika 
Randen af Democritus har en skarp kant og viser få tegn på erosion. Den danner ikke helt en cirkel, men har udadgående buler, som ligner hakker og giver den en lidt irregulær form. De indre vægge har enkelt- eller dobbeltterrasser, som fører ned til en forholdsvis flad kraterbund. Nær dennes midte findes en lille central top.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Democrituskrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
DR Ramasjang

DR Ramasjang er en dansk børnekanal og DRs fjerde licensfinansierede tv-kanal. DR Ramasjang gik i luften 1. november 2009 med Signe Lindkvist som chef. 

DR Ramasjang sender hver dag fra klokken 05:00-20:00

Kanalen kan modtages via MPEG-4 på det digitale sendenet.

DR Ramasjang er på kort tid blevet Danmarks største børnekanal. Dermed har DR Ramasjang overhalet kanaler som Disney Channel og Cartoon Network som har flere år på bagen. 
Grunden kan da være, at Ramasjang er en licenskanal, og ikke betalingskanal, som bl.a. Disney Channel og Cartoon Network er. Alle med digitalt- og MPEG-4-signal kan få DR Ramasjang, så længe de betaler DR-licens.

DR Ramasjang har tidligere haft en radiokanal.

Værter
Kristian, Ramasjang Mysteriet og Lille Nørd.
Hr. Skæg, Skæg med matematik, Skæg med tal, Skæg med ord, og Skæg med bogstaver og Hr. Skægs hotel. 
Katrine, Lille Nørd.
Kåre og Emil, Store Nørd, Nørd og (Emil og Peter) Agent Nørd.
Peter, Agent Nørd, Nørd i udlandet.
Silja, Hej Ramasjang, Monsterbuster.
Mille, Hej Ramasjang, Børnebanden, Monsterbuster, Cirkus Summarum, Motor Mille
Jacob Riising, Gepetto News, MGP.
Bamse, Bamses Billedbog, Bamse Synger.
Rasmus Ott, Op og Hop, Hej Ramasjang.
Monster, Sommer Summarum og Ramasjangskolen.
Sebastian, Den blå planet, Australiens perle, Naturpatruljen.

Profilen 
På DR Ramasjang kan børnene møde alle de kendte DR-værter og figurerne Bruno, Monster og deres venner, ligesom de vil møde helt nye figurer og værter, der vil involvere børnene, såvel i udsendelserne, som i andre relevante sammenhænge, i børnenes hverdag, weekend og ferier.

I forbindelse med DR's omlægning af kanaler i 2013 blev Ramasjang delt i to. Udsendelserne for børn under 7 år forbliver på Ramasjang, mens udsendelser for børn op til 12 år flyttes til DR Ultra.

Programmer 
Ramasjang Live er hele omdrejningspunktet for DR Ramasjang. Programmet bliver sendt hver dag kl. 15.15 og 18.00 med gæster og forskellige aktiviteter. Der er også gensyn med programmer som Nana, Specialklassen, Gepetto News, Max, Bamses Billedbog, Emil fra Lønneberg, Mille, Store Nørd og Lille Nørd, Barda, Busters verden, Duksedrengen, Go, Guldregn, Absalons Hemmelighed, Isa's Stepz, Min funky familie, MGP, Troldspejlet. I december 2009 sendte kanalen julekalenderen Jul i Gammelby fra 1979.
Fra den 15. september 2010 kunne man også se DR Ramasjang på DR1.  

I 2021 sendte Ramasjang programmet John Dillermand, som vakte en del kritik.

Eksterne henvisninger 
 DR Ramasjang
 DR Ramasjang – ny tv kanal  
 Ny DR Kanal får navn 
 Kanalomlægning hos YouSee 
https://www.dr.dk/om-dr/nyheder/ny-kanalredaktoer-dr-ramasjang-og-dr-ultra

Referencer 

Ramasjang
Etableret i 2009
Børnekanaler fra Danmark
Demonax (månekrater)

Demonax er et nedslagskrater på Månen. Det befinder sig på den sydlige halvkugle på Månens forside nær den sydlige rand. Dets placering gør det vanskeligt at observere fra Jorden på grund af perspektivisk forkortning, og sollyset falder på det i en meget lille vinkel, når det er på Månens oplyste side. Det er opkaldt efter den græske filosof Demonax (2. århundrede f.Kr.).

Navnet blev officielt tildelt af den Internationale Astronomiske Union (IAU) i 1935.

Omgivelser 
Demonaxkrateret ligger lige nord for Scottkrateret, et af kraterne ved Månens sydpol. Mod nord-nordvest ligger Boguslawskykrateret.

Karakteristika 
Krateret har en slidt og eroderet rand med adskillige små kratere, som ligger langs kanten og de indre vægge. Den sydøstlige rand har især en bemærkelsesværdig samling af nedslag, herunder satellitkrateret "Demonax A", som trænger ind i kraterbunden. Denne har fået ny overflade, hvilket har efterladt den flad og jævn. Der er imidlertid en gruppe centrale toppe nær midtpunktet, og den nordlige del af bunden er ujævn og bakket. Resterne af nogle terrasser ses langs den vestlige kraterbund.

Da sollyset falder på krateret i en meget lille vinkel, modtager den indre væg på den nordlige side meget lidt sollys.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Demonaxkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Denning (månekrater)

Denning er et nedslagskrater på Månen. Det befinder sig på Månens bagside og er opkaldt efter den britiske astronom William F. Denning (1848 – 1931).

Navnet blev officielt tildelt af den Internationale Astronomiske Union (IAU) i 1970.

Omgivelser 
Denningkrateret ligger omtrent midtvejs mellem Levi-Civita-krateret mod syd og Marconikrateret mod nord-nordøst. Omkring to kraterdiametre mod sydøst ligger den meget store bjergomgivne slette Gagarin.

Karakteristika 
Randen af dette nedslidte krater er stort set cirkulær, men dog noget irregulær. Der er en lav central forhøjning i kraterets midtpunkt, bestående af mindst to bakker. Det større satellitkrater "Denning R" er forbundet med den sydvestlige ydre rand. Ca. en kraterdiameter sydøst for Denning er der et lyst overfladeområde med høj albedo. Det er mest sandsynligt dannet af et lille og relativt nyt nedslag.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Denningkrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Erland Munch-Petersen

Erland Munch-Petersen (28. marts 1930 i København – 12. maj 1997) var en dansk professor i litteratur.

Munch-Petersen blev student fra Holte Gymnasium i 1949, og blev i 1956 uddannet bibliotekar fra Statens Biblioteksskole. Han blev i 1962 mag.art. i almen og sammenlignende litteraturhistorie fra Københavns Universitet. I 1978 blev han dr.phil. samme sted på afhandlingen Romanens århundrede. Studier i den masselæste oversatte roman i Danmark 1800-1870. 

Han arbejdede som fagleder ved Danmarks Biblioteksskole fra 1969 og var desuden professor ved Göteborgs Universitet.

Kilder 
 Litteraturpriser.dk 

Litteraturhistorikere fra Danmark
Ansatte ved Göteborgs Universitet
Faglitterære forfattere fra Danmark
Erland
Bibliotekarer fra Danmark
Danskere i 1900-tallet
Personer fra København
Dansksprogede forfattere fra Danmark
Bibliografer
Alumni fra Københavns Universitet
Desargues (månekrater)

Desargues er et nedslagskrater på Månen. Det befinder sig på den vestlige halvkugle på Månens forside nær den nordlige rand. På grund af denne placering får perspektivisk forkortning krateret til at synes aflangt, når det ses fra Jorden, og det er vanskeligt at skelne detaljer. Det er opkaldt efter den franske matematiker Gerard Desargues (1593 – 1662).

Navnet blev officielt tildelt af den Internationale Astronomiske Union (IAU) i 1964.

Omgivelser 
Desargueskrateret ligger næsten stik syd for Pascalkrateret og sydøst for Brianchonkrateret.

Karakteristika 
Dette krater er blevet stærkt eroderet og nedbrudt i tidens løb, hvilket har efterladt en lav, irregulær rand, som senere nedslag har omformet. Den har en bemærkelsesværdig udbuling mod nordøst og en lidt mindre langs den sydlige rand. Den sidstnævnte optræder som et aftryk af et spøgelseskrater i overfladen, liggende dels over den sydlige rand og med en rest af dets nordlige rand liggende i kraterbunden.

Udbulingen mod nordøst har også efterladt en rest af sin oprindelse i kraterbunden som en række lave bakker, der strækker sig fra nord til sydøst. De omslutter den nordøstlige trediedel af bunden og antyder, at der er tale om et overlappende krater. Desargues har selv et par kratere liggende over den østlige rand.

Kraterbunden er ellers jævn og er mest sandsynligt senere blevet dækket af lavastrømme eller aflejringer fra nedfaldet eller udkastet materiale. Det har udslettet meget af strukturen i kraterets indre, så der nu er højderygge og antydninger, hvor der engang var kraterrande. Andre mindre kratere trænger ind i randen: "Desargues M" danner en bule ind i den sydlige del og "Desargues A" ligger over den nordlige rand.

Satellitkratere 
De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Desargueskrateret har følgende satellitkratere:

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen
Descartes (månekrater)

Descartes er et stærkt nedslidt nedslagskrater på Månen. Det befinder sig i det forrevne sydligt-centrale højland på Månens forside og er opkaldt efter den franske matematiker og filosof René Descartes (1596 – 1650).

Navnet blev officielt tildelt af den Internationale Astronomiske Union (IAU) i 1935.

Omgivelser 
Sydvest for Descarteskrateret ligger Abulfedakrateret.

Karakteristika 
Kraterranden omkring Descartes er kun bevaret på visse strækninger og mangler helt mod nord. Krateret "Descartes A" ligger over den sydvestlige rand. Kraterbunden indeholder adskillige kurvede højderygge, som er koncentriske med de bevarede ydre vægge mod nordvest og sydøst.

En del af den ydre rand omfatter et område, som har højere albedo end den omgivende overflade. Målinger foretaget af Clementine-månesonden viste, at dette var en magnetisk anomali—den stærkeste på Månens forside. Dette magnetfelt kan afbøje partiklerne i solvinden og dermed forhindre den underliggende overflade i at blive mørkere på grund af påvirkning herfra.

Omkring 50 km nord for krateret var landingsstedet for Apollo 16. Det ujævne terræn omkring landingsområdet betegnes af og til som Descartes-højlandet eller Descartes-bjergene.

Satellitkratere 

De kratere, som kaldes satellitter, er små kratere beliggende i eller nær hovedkrateret. Deres dannelse er sædvanligvis sket uafhængigt af dette, men de får samme navn som hovedkrateret med tilføjelse af et stort bogstav. På kort over Månen er det en konvention at identificere dem ved at placere dette bogstav på den side af satellitkraterets midte, som ligger nærmest hovedkrateret. Descarteskrateret har følgende satellitkratere:

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Måneatlas

Se også 
 Reiner Gamma

Kilder

Eksterne henvisninger

Bibliografi 

Kratere på Månen
Deseilligny (månekrater)

Deseilligny er et lille nedslagskrater på Månen. Det befinder sig på Månens forside i den sydlige del af Mare Serenitatis og er opkaldt efter den franske selenograf Jules A.P. Deseilligny (1868 – 1918).

Navnet blev officielt tildelt af den Internationale Astronomiske Union (IAU) i 1935.

Omgivelser 
Deseillignykrateret ligger øst-sydøst for Besselkrateret.

Karakteristika 
Deseilligny er et skålformet krater med lav rand. Det indeholder ikke særlige landskabstræk.

Måneatlas

Se også 
 Månekratere – Liste over kratere på Månen
 Navne på Månens have – Liste over have på Månen

Navigation

Kilder

Eksterne henvisninger

Bibliografi 

Kratere på Månen